গেটের বাইরে একটা গাছের নিচে নিরাপত্তারক্ষী। গেটটা খুব একটা বড় নয়। বাইরে থেকে তেমন কিছু আহামরিও নয়। কিন্তু ভিতরে ঢুকলে সবকিছু অন্য রকম। সামনে বাঁধানো মেঝের উপরে একটা টাঙ্গা গাড়ী। কাঠের কাঠামো মেহগনি রং করা। আর উপরের সিটটা লাল রঙের। পরিপাটি রিসেপসন। বলতে পারেন আধুনিক। যিনি আমাদের স্বাগত জানালেন তার মুখে আথিতেওতার হাঁসি। দেখে চমৎকার লাগল। চারতারা হোটেল বলে কথা। রিসেপসন শেষ হলেই একটা বারান্দা। বারান্দার খোলা দিক দিয়ে সামনের ঘাসের লন দেখা জায়। খুব বড় কিছু না। অল্প কিছু গাছের বাগিচা। বারান্দা থেকে মুল অংশে ঢোকার পথে প্রথম চোখে পরে একটা পাথরের ফোয়ারা। সাদা পাথরের। আর তার পাসে কাল পাথরের নারী মূর্তি। সামনের দেওয়ালে পাথর বাঁধান ফ্রেমের মাঝে পেন্ডুলাম ঘড়ি। ধিমে আলোয় এক মধুর পরিবেশের সৃষ্টি করে। বিশেষ করে রাত্রে। এখান থেকে সামনে রেস্তোরাঁ দেখা যায়। মুল অংশে রেস্তোরাঁর মধ্যে দিয়ে যেতে হয়। রেস্তোরাঁর কর্মচারীদের মাথায় লাল রাজস্থানি পাগড়ি। বাঁদিকের ঘরে আমাদের বসাল। এটি প্রতিক্ষালয়। তিন চারটে সোফা। ঘরের দেওয়ালে মারবেলের ফ্রেমের মধ্যে খুব সূক্ষ্ম রং তুলির কাজ। দরজার ঠিক সামনের দেওয়ালে দুটি তরবারি কিছু ছুরি ও ঢাল সুসজ্জিত। আর অপর দিকে মহারাজাদের ছবি আঁটা। মহারাজ বলতে আমাদের এখানকার জমিদার আরকি। সাহাপুরা গ্রামের মহারাজা। আমাদের কিছুটা সময় লেগেছিল। প্রত্যেকের নাম ঠিকানা লেখা। প্রত্যেকের পরিচয় পত্র দেওয়া। তাছাড়া আমরা একটু আগে ঢুকে গেছিলাম। তাই ঘরগুলি ওঁদের গোছানো হয়নি তখনো। আমি লেখালেখির কাজ করছিলাম আর ওদিকে সন্ময় ও জয়ন্ত ফটো সুট। রুম পরিষ্কার হতে আরও খানিকটা সময় লাগল। আমাদের বেশ খানিক ক্ষণ ওখানেই অপেক্ষা করতে হল। সকলেই বেশ একটু বিরক্তই হচ্ছিলাম। এরকম বসে থাকতে কারই বা ভাল লাগে। তাছাড়া আমাদের আবার বেরবার পরিকল্পনাও ছিল॥